OpenLLM-France/wikimedia huggingface dataset:
# Aitor González Jiménez

    Artikulu hau txirrindulariari buruzkoa da; beste esanahietarako, ikus «Aitor González».
Aitor González Jiménez (Zumarraga, 1975eko otsailaren 27a - ) euskal txirrindulari ohia da.
Gazte gaztetik Alacanteko probintziako Sant Vicent del Raspeig herrian bizi eta bertan bilakatu zen txirrindulari.

## Palmaresa

1996
* Espainiako erlojupeko txirrindularitza txapelketa (23 urtez azpikoan)
1997
* Espainiako erlojupeko txirrindularitza txapelketa (23 urtez azpikoan)
2000
* Algarveko Itzulia: etapa 1
* 5. Limousingo Tourrean eta etapa 1
* 2. Laudioko Sari Nagusian
* 5. Urkiola Igoeran
* 6. Poloniako Itzulian
2001
* Murtziako Itzulia eta etapa 1
* 4. Kataluniako Voltan
* 4. Laudioko Sari Nagusian
* 9. Nazioarteko Kriteriumean
2002
* Espainiako Vuelta eta 3 etapa
* 6. Italiako Giroan eta 2 etapa
* 6. Nazioarteko Kriteriumean
* 7. Munduko erlojupeko txapelketan
* 8. Romandiako Tourrean
2003
* Reggio Calabriako Giroa eta etapa 1
* Italiako Giroa: etapa 1
2004
* Frantziako Tourra: etapa 1
* 6. Espainiako erlojupeko txirrindularitza txapelketan
2005
* Suitzako Itzulia eta etapa 1
* 5. Euskal Bizikletan

## Sailkapen orokorra Itzuli Handietan

| Itzuli Handia | 1998 | 1999 | 2000 | 2001 | 2002 | 2003 | 2004 | 2005 |
| Italiako Giroa | — | — | — | — | 6. | 19. | — | UT |
| Frantziako Tourra | — | — | — | UT | — | UT | 45. | — |
| Espainiako Vuelta | — | — | — | — | 1 | UT | UT | UT |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* Kelme-Avianca (1998)
* Kelme-Costa Blanca (1999-2002)
* Fassa Bortolo (2003-2004)
* Euskaltel-Euskadi (2005-2006)

## Erreferentziak

* ↑ Aitor González, detenido por una presunta agresión. El pasado mes de agosto, el corredor nacido en Gipuzkoa y afincado en San Vicente del Raspeig,... El Diario Vasco.

## Kanpo estekak

Aitor González Jiménez - ProCyclingStats
* Datuak: Q410841
# Aitor Gorostegi

Aitor Gorostegi Fernandez-Ortega (Errenteria, Gipuzkoa, 1983ko martxoaren 27a) Espainiako Bigarren Mailako futbol-arbitroa da. Euskal Autonomia Erkidegoko Arbitroen Batzordeko kidea da.

## Ibilbidea

2016/2017 denboraldian, 2. mailako bere lehen urtean, Lehen Mailara igotzeko Playofferako izendatu zuten, SD Huesca eta Getafe CF (2–2) taldeen artean jokatu zuten partidan.
2018ko ekainaren 6an, Lehen Mailara igotzeko playoffaren finalerdiak joateko izendatu zuten: C. D. Numantzia eta Real Zaragoza (1–1).

## Denboraldiak

| Kategoria | Herrialdea | Urtea |
| Bigarren maila "B" | Espainia | 2005-2016 |
| Bigarren maila | Espainia | 2016 |

## Erreferentziak

* ↑ «Gorostegui Fernández, Aitor Gorostegui Fernández-Ortega - Árbitro» www.bdfutbol.com (Noiz kontsultatua: 2021-07-01).

## Kanpo estekak

* Datuak: Q26428670
# Aitor Gandiaga

Aitor Gandiaga Gerrikagoitia (Markina-Xemein, Bizkaia, 1997ko urriaren 11 - Markina-Xemein, Bizkaia, 2021eko urtarrilaren 3a) Euskal herritar futbolaria zen, Lezaman hezia. Eskuin hegalean aritzen zen. 2021eko urtarrilean zendu zen auto istripu baten ondorioz.

## Kirol ibilbidea

2019eko Ekainaren 8an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 3. | 2016/17 | 28 | 3 | - | - | - | - | - | - | - | - | 28 | 3 |
| Baskonia | 3. | 2017/18 | 25 | 2 | - | - | - | - | - | - | - | - | 25 | 2 |
| Baskonia | Denera | Denera | 53 | 5 | - | - | - | - | - | - | - | - | 53 | 5 |
| Gernika | 2.B | 2018/19 | 28 | 1 | 1 | 0 | - | - | - | - | - | - | 29 | 1 |
| Gernika | 3. | 2019/20 | 26 | 2 | - | - | - | - | - | - | - | - | 26 | 2 |
| Gernika | 3. | 2020/21 | 9 | 0 | - | - | - | - | - | - | - | - | 9 | 0 |
| Gernika | Denera | Denera | 63 | 3 | 1 | 0 | - | - | - | - | - | - | 64 | 3 |
| Ibilbide osoan | Ibilbide osoan | Ibilbide osoan | 116 | 8 | 1 | 0 | - | - | - | - | - | - | 117 | 8 |

## Erreferentziak

* ↑ Un joven de 23 años fallece en la colisión con un autobús en Markina-Xemein

## Kanpo estekak

* Fitxa - www.athletic-club.eus
* Datuak: Q108312097
# Aitor González Prieto

    Artikulu hau txirrindulariari buruzkoa da; beste esanahietarako, ikus «Aitor González».
Aitor González Prieto (Ermua, 1990eko azaroaren 5a - ) bizkaitar txirrindularia ohia da, 2016tik 2018ra profesionala izandakoa.

## Palmaresa

2011
* Antzuola Saria
* 2. Gorlako Igoeran
* 2. Oñati Sarian
2012
* 2. Ereñoko Udala Sari Nagusian
* 2. Lehendakari Txapelketan
2013
* Oroko Andre Maria Saria
* 2. Toledoko Itzulian
* 3. San Martin Proban
2014
* Galiziako Itzulia eta etapa 1
2015
* Euskal Herriko errepideko txapelketa
* Nafarroako Itzuliko etapa 1
* Oroko Andre Maria Saria
* Zamorako Itzuliko etapa 1
* Altzoko Igoera
* San Martin Proba
* Galiziako Itzulia eta etapa 1
* 3. Zamorako Udala Sarian
* 3. Euskaldun Txapelketan

## Taldeak

* Euskadi Basque Country–Murias Taldea (2016)

## Kanpo estekak

* Aitor González Prieto - ProCyclingStats
* Datuak: Q22661536
# Aitor Gorosabel

Aitor Gorosabel Garai (Eibar, Gipuzkoa, 1970eko otsailaren 2a) Su Ta Gar taldeko gitarra-jotzaile solista, kantari eta konpositore nagusia da.

## Biografia

Lau senideetatik hirugarrena da. Eibarren jaio zen 1970eko otsailaren 2an. Bere anaia-arreba guztiek dute lotura musika munduarekin. Arreba biak, Aintzira eta Amaia, musika irakasleak dira, eta bere anaia nagusia Mikel "Norton" E.H Sukarra taldeko kantaria eta gitarra jotzailea da.
Aitor lauzpabost urterekin hasi zen pianoa jotzen bere anaia-arrebekin batera eta OHO-ko lehenengo hiru urteetan solfeo eta piano ikasketak egin zituen. Horrez gain Euskal Herriko Unibertsitatean publizitatea ikasi zuen.
12 urterekin gitarra klasikoa hartu zuen eta "Norton" imitatuz ikasteari ekin zion. Ondoren Joko zituen lehenengo kantuak punk sailekoak izango ziren; La Polla eta Eskorbuto bezalako Euskal Herritar taldeak mirestuz. 16 urterekin Heavy Metala ezagutu zuen Accept, Judas Priest, Faith No More edo Metallica bezalako taldeen eraginez, horrela, gitarra elektrikoarekin hasi zen "Napalm" talde Eibartarreko gitarra jotzaileak emandako lehen ikastaldiekin. Ondoren autodidakta gisa jarraitu zuen.
1987an, ikastolako ezagunak zituen Xabier Bastida, Asier Osoro eta Borxa Arrilagarekin elkartu eta denen artean Su Ta Gar taldea osatu zuten.
Taldearekin estudioko hamaika disko plazaratu ditu, zuzeneko 4 disko eta hainbat bideo. Azken diskoa 2016an atera dute "Maitasunari pasioa" izenarekin.
Bakar lanean ere atera izan ditu abesti batzuk ere. Esate baterako bere anaia Mikelekin batera (Norton) Euskal Herriko Unibertsitatearentzat 2004an atera zuen "Hesi artean" abestia edota 1993an Egunkariaren ekitaldi baterako eta hamar urte geroago Su Ta Gar en Itsasoz beteriko mugetan diskoan sartuko zuen Zu zara Egunkaria abestia hain zuzen ere.
Honez gain parte hartze ugari egin ditu, esate baterako EH Sukarra, Koma, Idi bihotz, Lor, Boikot, edota Legen Beltza bezalako musika taldeekin, Bildu koalizioaren kantuan, baita Pirritx, Porrotx eta MariMotots pailazoekin ere.

## Erreferentziak

* ↑ «Su Ta Gar» www.badok.eus (Noiz kontsultatua: 2021-11-21).

## Kanpo estekak

* Su ta gar musika taldea. Badok.eus
* Datuak: Q3326796
* Multimedia: Aitor Gorosabel / Q3326796
# Alfred Russel Wallace

Alfred Russel Wallace (Usk, Gales, 1823ko urtarrilaren 8a - Broadstone, Ingalaterra, 1913ko azaroaren 7a) naturalista izan zen. Biogeografiaren eta zoogeografiaren sortzaileetakoa izan zen, eta ekarpen handiak egin zituen eboluzioaren teoria finkatzeko.

## Bizitza eta obrak

1848an espedizio bat egin zuen Amazonas ibaian gora, hango landareak eta animaliak aztertzeko; eta 1854-1862 bitartean, Malaysiar penintsularen itzulia egin zuen. Bidaia horretan egindako ikerketen ondorioz, eboluzioaren teoria bat finkatu zuen, Charles Darwinenaren oso antzekoa, Darwinek berea proposatu zuen garai bertsuan. Teoria hori On the Law which has regulated the Introduction of New Species (1855, Mota berrien sarrera arautu duten legeez) liburuan azaldu zuen.
Beste zenbait obra: A Narrative of Travels on The Amazonas and Rio Negro (1853, Bidaiak Amazonas eta Rio Negro ibaietan barrena); The Malay Archipelago (1869, Malaysiako uhartedia).
Asiako hego-ekialdeko animaliak Australiakoetatik bereizten dituen lerroa proposatu zuen Alfred Wallace naturalistak, ordutik Wallace Lerroa deitua, eta geroztik Aldus Huxleyk zuzendua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q160627
* Multimedia: Alfred Russel Wallace / Q160627
* Espezieak: Alfred Russel Wallace
# Alfred Sauvy

Alfred Sauvy (Villeneuve-de-la-Raho, Ekialdeko Pirinioak, 1898ko urriaren 31 – Paris, 1990eko urriaren 30a) frantses estatistikaria, demografoa eta ekonomista izan zen. Lehen Mundu Gerran (1914-1918) parte hartu ondoren, Eskola Politeknikoan sartu zen, eta estatistika-ikasketak egin zituen. Léon Blum eta Paul Reynauden bulegoetan lan egin zuen. 1954an Ikerketa Demografikoen Institutu Nazionala (INED, Institut national d'études démographiques) sortu zuen, eta bertako zuzendari izan zen 1962 arte. NBEko Biztanleen Batzordean Frantziaren ordezkari izan zen, eta 1959. urteaz geroztik, Frantziako Eskolako irakasle izan zen. Bere lanetan analisi demografikoa eta analisi ekonomikoa lotzen zituen, eta azpimarratzen zuen zenbateko arriskua zekarren demografiaren gainbeherak herrialde aurreratuetan (Théorie générale de la population, 1952-1956). Aldaketa ekonomikoen eta aurrerapen teknikoen ondorioen analisiaren bidez, nazio-errentaren eta enpleguaren banaketarekin zerikusia duten arazoak atera zituen argitara (La Machine et le Chômage, 1980). Hirugarren Munduko herrialdeen bilakaeraren alde aritu zen lanean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q13524
* Multimedia: Alfred Sauvy / Q13524
# Alfred Poupart

Alfred Poupart (1876ko ekainaren 5a - 1963ko otsaila) arkularia zen. Frantzia ordezkatu zuen 1908ko Udako Olinpiar Jokoetan.

## Erreferentziak

* ↑ Alfred Poupart

## Kanpo estekak

* Datuak: Q4723308
# Alfred Roth

Alfred Roth (Berna, 1903ko maiatzaren 21a - Zurich, 1998ko urriaren 20a) suitzar arkitektoa izan zen. Parisen egin zituen ikasketak, Le Corbusierren zuzendaritzapean, eta bere sorterrira itzuli zelarik, arkitekturako estudio bat ireki zuen Zurichen, eta Werk aldizkaria sortu zuen. Garaitsu hartan hasi zen Doldertalhäuser izenez ezagunak diren bere eraikin ospetsuak egiten, Le Corbusierrek eta Bauhaus Arte eta Arkitektura eskolak garaturiko kontzeptuetan oinarriturik. 1936. urtean inauguratu zituen lan haiek, Zurichberg egoitza-auzoan. Irakasle izan zen Estatu Batuetako zenbait unibertsitatetan, eta Zuricheko Eskola Politekniko Federaleko irakasle egin zuten 1956an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1670958
* Multimedia: Alfred Roth (architect) / Q1670958
# Alfred Schmidt

Alfred Schmidt (Berlin, 1931ko maiatzaren 19a - Frankfurt, 2012ko abuztuaren 28a) filosofo alemaniarra izan zen.

## Lanak

* Der Begriff der Natur in der Lehre von Karl Marx. Europäische Verlagsanstalt, Frankfurt am Main 1962.
* Geschichte und Struktur. Fragen einer marxistischen Historik. Hanser, München 1971, ISBN 3-446-11504-8.
* Emanzipatorische Sinnlichkeit. Ludwig Feuerbachs anthropologischer Materialismus. Hanser, München 1973, ISBN 3-446-11652-4.
* Goethes herrlich leuchtende Natur. Philosophische Studie zur deutschen Spätaufklärung. Hanser, München 1984, ISBN 3-446-14141-3.
* Idee und Weltwille. Schopenhauer als Kritiker Hegels. Hanser, München und Wien 1988, ISBN 3-446-15161-3.

## Ikus, gainera

* Frankfurteko Eskola

## Kanpo loturak

* Ein Hauch von Melancholie (Der Spiegel, 5 June 1972)
* Lorenz Jäger: Zum Tode von Alfred Schmidt: Begriffene Natur (FAZ, 29 August 2012)
* Datuak: Q215896
* Multimedia: Alfred Schmidt (philosopher) / Q215896
# Alfred Schmitt

Aurkitutako asteroideak :
| 1215 Boyer | 1932ko urtarrilak 19 |
| 1622 Chacornac | 1952ko martxoak 15 |
| 1614 Goldschmidt | 1952ko apirilak 18 |
| 3156 Ellington | 1953ko martxoak 15 |
Alfred Schmitt (1907ko azaroaren 30a - 1973ko apirilaren 2a) frantziar astronomo bat izan zen.
Schmittek Aljerreko behatokian lan egin zuen 1930 eta 1940ko hamarkadetan zehar eta Ucclen dagoen Belgikako Errege Behatokian 1950eko hamarkadan.
Zenbait asteroide aurkitu zituen.

## Bizitza pertsonala

1940 eta 1948 artean bere lankidea zen Odette Bancilhonekin ezkondu zen.

## Argitalpenak

Bere argitalpenak A. Schmitt bezala sinatzen zituen, bere lanbidean garai hartan ohi zen bezala.

## Boyer

1932an, Aljerreko behatokian lanean ari zela, bere lehen asteroidea aurkitu zuen, eta bere lankidea zen Louis Boyerren izena eman zion: 1215 Boyer
20 urte beranduago, Boyerrek, mesedea itzuliz, Schmitten omenez izendatu zuen 1617 Alschmitt asteroidea.
* Datuak: Q945983
# Alfred Schnittke

Alfred Schnittke, errusieraz Альфре́д Га́рриевич Шни́тке (Engels, Saratov barrutian, Sobietar Batasuna, 1934ko azaroaren 24a - Hanburgo, Alemania, 1998ko abuztuaren 3a) errusiar musikagilea izan zen.

## Biografia

Lehenengo musika-ikasketak Vienan egin zituen, 1946tik 1948ra bitartean. Moskura itzuli zenean, Evgeni Golubev eta Nikolaï Rakoven ikasle izan zen Urriko Iraultzako Musika Akademian, 1958. urtera arte. 1961. urtetik aurrera, orkestrazioa eta konposizioa erakutsi zuen Moskuko kontserbatorioan, eta 1972an bertako irakasle izendatu zuten. 1980an Vienako Musikhochschuleko irakasle bihurtu zen. 1990ean errusiar eta alemaniar hiritartasun bikoitza hartu zuen, eta Hanburgon hartu zuen bizilekua. Mundu osoan aritu zen, eta interprete handienek jo zuten haren musika: Rostropovitx, Rojdestvenski, Kremer, Youri Bashmet, Gutman, Kronos laukotea, Alban Berg laukotea, Borodine laukotea. 1992tik 1994ra, gaixorik, musika idazten jarraitu zuen, eta hala idatzi zuen 9. sinfonia (1996-1997).
Schnittkeren lehenengo lanak nahiko konbentzionalak izan ziren, Prokofieven eragin nabarmena zutenak: "Kontzertua biolinerako 1" (1957), "Kontzertua pianorako" (1960), "Sonata biolin eta pianorako 1" (1963). Ondoren, idazketa seriala aurkituta, ganbera-musikaren forma zorrotzetara egokitu zuen: "Harizko laukotea 1" (1966), "Elkarrizketak", biolontxelo eta zazpi tresnetarako (1965). Poloniako eskolak erakarri zuen, eta Lutoslawskiren eraginpean, lirismo pertsonalagorantz bideratu zuen bere hizkuntza. "1. Sinfonia" (1969-1972) garai horren lan adierazgarriena da, eta debekatu egin zuten Sobietar Batasunean. Hala ere, Shnittkeren musika Mendebaldean jotzen hasi zen, eta Xostakovitxen ondorengotzat hartzen zen. Erlijioa gero eta leku garrantzitsuagoa hartzen hasi zen bere lanetan: requiem bat atera zuen Shillerren Don Carlos lanerako egindako musikatik eta "2. sinfonia" lanerako meza latinoaren testua hartu zuen. Poliki-poliki katolizismora jo zuen (1983). 60ko hamarraldiaren bukaeratik aurrera, Schnittkek hainbat jatorritako osagaiak nahastu zituen bere musikan, vienar balsak, tangoak, rocka eta abar. Dena dela, estilo desberdin anitzeko hizkuntza hori desagertu egin zen 80ko hamarraldian, eta musika egituratuago baterantz egin zuen. Garai horretako musikaren erakusgarri da (K)ein Sommernachtstraum (1985) orkestrarako lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q158078
* Multimedia: Alfred Schnittke / Q158078
# Alfred Raoul

Alfred Raoul (Pointe-Noire, 1938ko abenduaren 15a - Paris, 1999ko uztailaren 16a) Kongoko Errepublikako presidente eta lehen ministroa izan zen. Ikasketa militarrek Frantzian egin zituen. 1968ko abuztuan lehen ministro izendatu zuten. Alphonse Massamba-Débat kargutik kendu ondoren, Iraultzaren Kontseilu Nazionalak presidentetza kendu zuen eta Raoul lehen ministroak estatuburuaren funtzioak bete zituen (1968ko irailaren 5a - 1969ko urtarrilaren 1a). Ondoren presidenteorde (1970-1971), enbaxadore Egipton, Beneluxen, Europako Erkidegoan eta Kongoko garapen-banku nazionaleko zuzendaria izan zen. Parisen hil zen eta Pointe-Noiren lurperatu zuten.
* Datuak: Q248332
* Multimedia: Alfred Raoul / Q248332
# 2011ko Durango-Durango Emakumeen Saria

2011ko Durango-Durango Emakumeen Saria :
| Datu orokorrak ||
| Lasterketa | 10. Durango-Durango Emakumeen Saria |
| Txapelketa | 2011 in women's road cycling 1.2 |
| Data | 2011.eko ekainak 7 |
| Herrialdea | Espainia |
| Irteera-lekua | Durango |
| Helduera-lekua | Durango |
| Emaitzak ||
| Txapelduna | Marianne Vos (Nederland Bloeit) |
| Txapeldunordea | Emma Johansson (Hitec Products-UCK) |
| Hirugarrena | Judith Arndt (HTC-Highroad Women) |
| ◀2010 | 2012▶ |
| Dokumentazioa ||
2011ko Durango-Durango Emakumeen Saria Bizkaiko txirrindularitza lasterketa horren 10. edizioa izan zen, 2011ko ekainaren 7an egin zutena. UCIren egutegian 1.2 maila zuen.

## Kanpo estekak

* Datuak: Q16154918
# 2011ko Andaluziako Itzulia

2011ko Andaluziako Itzulia :
| Datu orokorrak ||
| Lasterketa | 57. Andaluziako Itzulia |
| Txapelketa | 2010–11 UCI Europe Tour 2.1 |
| Datak | otsailak 20 – 2011.eko otsailak 24 |
| Luzera | 680,6 km |
| Herrialdea | Espainia |
| Irteera-lekua | Benahavís |
| Helduera-lekua | Antequera |
| Emaitzak ||
| Txapelduna | Markel Irizar (Team RadioShack) |
| Txapeldunordea | Jurgen van den Broeck (Omega Pharma-Lotto) |
| Hirugarrena | Levi Leipheimer (Team RadioShack) |
| Puntukako sailkapena | Óscar Freire (Rabobank) |
| Eskalatzailerik onena | Javier Ramírez (Andalucía-Caja Granada) |
| Etapa hegalariak | Jan Bakelants (Omega Pharma-Lotto) |
| konbinatuan onena | Jurgen van den Broeck (Omega Pharma-Lotto) |
| Talderik onena | Team RadioShack |
| ◀2010 | 2012▶ |
| Dokumentazioa ||
2011ko Andaluziako Itzulia txirrindularitza itzuli honen 57. edizioa izan zen. 2011ko otsailak 20 eta 24 artean ospatu zen, 5 etapatan banatutako 680,6 kilometroko ibilbidea eginez. Benahavisen hasi eta Antequeran amaitu zen.
Garailea Markel Irizar izan zen. Berarekin batera podiumean Jurgen van den Broeck eta Levi Leipheimer egon ziren.
Puntukako sailkapena Óscar Freirerentzat izan zen, mendikoa Javier Ramírez Abejarentzat, tarteko helmugena Jan Bakelantsentzat, konbinatua Jurgen van den Broeckek eta taldekakoa Radioshackentzat. Lehen andaluziarra José Alberto Benítez izan zen.

## Taldeak

* Euskaltel-Euskadi
* Team Movistar
* Saur-Sojasun
* Skil-Shimano
* Andalucía Caja Granada
* Geox-TMC
* Caja Rural
* Orbea Continental
* Leopard Trek
* Team Radioshack
* Katusha Team
* Sky Procycling
* Rabobank
* Omega Pharma-Lotto
* Vacansoleil-DCM Pro Cycling Team
* Team NetApp
* KTM-Murcia

## Sailkapenak

Sailkapen nagusia :
| 1. | Markel Irizar | 16h 27' 21" |
| 2. | Jurgen van den Broeck | + 1" |
| 3. | Levi Leipheimer | + 2" |
| 4. | Jérôme Coppel | + 3" |
| 5. | Luis Pasamontes | + 8" |
| 6. | Thomas Lövkvist | + 8" |
| 7. | Rigoberto Urán | + 9" |
| 8. | Haimar Zubeldia | + 12" |
| 9. | Samuel Sánchez | + 16" |
| 10. | Ivan Rovny | + 18" |
Puntukako sailkapena :
| 1. | Óscar Freire | 66 p. |
| 2. | Jimmy Engoulvent | 49 p. |
| 3. | Francisco José Ventoso | 45 p. |
Mendiko sailkapena :
| 1. | Javier Ramírez | 28 p. |
| 2. | Fabio Duarte | 19 p. |
| 3. | David de la Cruz | 12 p. |
Tarteko helmugen sailkapena :
| 1. | Jan Bakelants | 6 p. |
| 2. | Javier Moreno | 5 p. |
| 3. | Fabio Duarte | 3 p. |
Sailkapen konbinatua :
| 1. | Jurgen van den Broeck 27 p. |
| 2. | Marco Marcato 33 p. |
| 3. | Fabio Duarte 69 p. |
Taldekako sailkapena :
| 1. | Radioshack | 11h 18' 36" |
| 2. | Sky | + 18" |
| 3. | Movistar | + 24" |
Lehen andaluziarra :
| 1. | José Alberto Benítez |
| 2. | Antonio Piedra |
| 3. | Javier Ramírez |
Lehen espainiarra :
| 1. | Markel Irizar |
| 2. | Luis Pasamontes |
| 3. | Haimar Zubeldia |

## Kanpo estekak

* Datuak: Q1298575
# 2011ko Bahraingo protestaldia

2011ko Bahraingo iraultza Persiar golkoko Bahrain herrialdean gertaturiko herri matxinadak izan ziren. 2010-2011ko Ipar Afrika eta Ekialde Hurbileko matxinaden barnean hedatu ziren. Hasiera batean, xiitentzat berdintasuna eta askatasun politikoa eskatzeko protestaldiak izan ziren. eta geroago hedatu ziren Bahraingo Erregearen dimisioa eskatzeko. Otsailaren 17an hildakoak egon ziren manifestaldi batean Manaman. Protestaldiak Manamako Perlaren Enparantzan zentratu ziren eta bertan instalatu zuten kanpamentua.

## Erreferentziak

* ↑ Bahrain Shi leaders visit Iraq Daily Telegraph.

## Ikus, gainera

* Arabiar Udaberria

## Kanpo estekak

* Datuak: Q242864
* Multimedia: 2011 Bahraini protests / Q242864
# 2011ko Brasilgo Sari Nagusia

2011ko Brasilgo Sari Nagusia Sao Pauloko Jose Carlos Pace autodromoan ospatu zen.

## Kanpo estekak

* Datuak: Q54435
* Multimedia: 2011 Brazilian Grand Prix / Q54435
# 2011ko Errioxako Itzulia

2011ko Errioxako Itzulia :
| Datu orokorrak ||
| Lasterketa | 51. Errioxako Itzulia |
| Txapelketa | 2010–11 UCI Europe Tour |
| Data | 2011 |
| Luzera | 198 km |
| Herrialdea | Espainia |
| Irteera-lekua | Logroño |
| Helduera-lekua | Logroño |
| ◀2010 | 2012▶ |
| Dokumentazioa ||
2011ko Errioxako Itzulia txirrindularitza lasterketa honen 51. edizioa izan zen. 2011ko apirilak 24an ospatu zen, Errioxa Beherean zehar eginiko zirkuitu batean (kilometro batzuetan Nafarroa eta Arabatik ere igaroz, Logroñon hasi eta amaituz, 193,2 kilometroko ibilbidea eginez.
Proba UCI Zirkuitu Kontinentalen barnean dagoen UCI Europe Tourrekoa da, 1.1 mailakoa.
Recajo, Agoncillo, Tudelilla (esprint berezi batekin), Turruncún, Grávalos, Aldeanueva de Ebro, Autol (tarteko helmuga batekin), Calahorra (tarteko helmuga batekin), El Villar de Arnedo, Lodosa, Mendabia (esprint berezi batekin), Viana, Moreda Araba, Gorrebusto, Ekora eta Oion zeharkatu zituen. Hirugarren mailako hiru mendate egon ziren, Villarroyako gaina (53. kilometroan eta Felix Iglesias tontorra lasterketako altuena izateagatik), Labraza mendatea (174. kilometroan) eta Moncaletre mendatea (180. kilometroan, helmugatik 13ra).
Egun bat lehenago 2011ko Laudioko Sari Nagusian lehiatu ziren talde berberek parte hartu zuten (Errusiako selekzioa izan ezik). Hala 93 txirrindulariko pelotoi bat osatuz, talde bakoitzeko 8 txirrindularikoa (Movistar Team, Geox-TMC eta Andalucía-Caja Granada izan ezik (7rekin abiatu zirenak), proba 90ek amaitu zutelarik.
Garailea Imanol Erbiti izan zen, EPM-UNE taldeko bere ihesaldi kideak ziren Juan Pablo Suárez eta Giovanni Baez gaindituz. Ihesaldi hori azken mendatearen jaitsieran osatu zen, helmugatik 13 kilometrora, pelotoi txiki bati 8 segundo ateraz.
Beste sailkapenetan Walter F. Pedraza (mendikoa), Jon Pardo (tarteko helmugak), Enrique Sanz (esprint bereziak), Garikoitz Bravo (konbinatua), Giovanni Baez (lehiakortasuna), Daniele Ratto (23 urtez azpikoak) eta Movistar Team (taldekakoa) izan ziren garaileak.

## Sailkapen nagusia

2010 << 2011ko Errioxako Itzulia >> 2012 :
| Postua | Txirrindularia | Taldea | Denbora |
| 1. | Euskadi Imanol Erbiti | Team Movistar | 4h 51' 42" |
| 2. | Kolonbia Giovanni Báez | EPM-UNE | d.b. |
| 3. | Kolonbia Juan Pablo Suárez | EPM-UNE | + 2" |
| 4. | Costa Rica Andrey Amador | Team Movistar | + 8" |
| 5. | Italia Daniele Ratto | Geox-TMC | d.b. |
| 6. | Italia Fabio Felline | Geox-TMC | d.b. |
| 7. | Espainia José Iván Gutiérrez | Team Movistar | d.b. |
| 8. | Espainia Santi Pérez | Barbot-Efapel | d.b. |
| 9. | Portugal Filipe Cardoso | Barbot-Efapel | d.b. |
| 10. | Portugal Sergio Sousa | Barbot-Efapel | d.b. |

## Kanpo estekak

* (Gaztelaniaz)Errioxako itzuliaren webgune ofiziala
* Datuak: Q3755469